INTERESSENTSKABSKONTRAKT – ”Åbent HESTEEJERPROJEKT”

1. Navn og hjemsted
	1. Interessentskabets navn er: Sandie’s Dream I/S
	2. Interessentskabet skal anses for at have hjemsted på adressen for hestens tekniske ansvarlige.
2. Formål
	1. Interessentskabets formål er at eje hesten Sandie’s Dream. Ejerskabet sker med henblik på at skabe et driftsoverskud eventuelt gennem et salg af hesten. Hesten skal for at opfylde formålet trænes og konkurrere i hestevæddeløb på højst mulige niveau hestens kapacitet og udvikling taget i betragtning.
	2. Alle beslutninger om hestens management skal tages på baggrund af en vurdering af, om beslutningen forventes at forøge muligheden for nettogevinster ved deltagelse i væddeløb og/eller muligheden for en tilsvarende forøgelse af hestens værdi.
	3. Interessentskabets formål er endvidere at skabe et fælles interessegrundlag omkring hestevæddeløbssporten for interessenterne.
3. Ikræftræden OG OPHØR
	1. Interessentskabet skal anses for at være trådt i kraft på det tidspunkt, hvor det fornødne antal interessentandele som defineret i prospektet er tegnet.

Interessentskabet ophører den 30.11.24. I tilfælde af, at hesten får skader eller sygdom, der medfører, at den ikke længere kan konkurrere i hestevæddeløbssporten, skal interessentskabet ligeledes afvikles.

1. Share a horse
	1. Al administration, herunder betaling af regninger, kontakt til hestens træner vedrørende administration, tegning og opretholdelse af forsikringer på interessentskabets vegne, opkrævning af de løbende ydelser, bogføring og udarbejdelse af årsregnskab i relation til interessentskabet foretages af Share a Horse.
	2. Interessentskabet kan beslutte, at hestens træner skal benytte den IT-platform til information om hestens træning og udvikling, som måtte blive anvist af Share a Horse.
	3. Al benyttelse af Share a Horses ydelser sker i henhold til de til enhver tid gældende forretningsbetingelser og mod betaling for administration og drift i henhold til Share a Horses fastsatte priser.
2. ejerANDELE
	1. Interessentskabets fordels på 35 interessentandele af kr. 275.
	2. Alle interessentandele er noteret i en interessentfortegnelse med navn, adresse, e-mailadresse og telefonnummer, der administreres af Share a Horse.
	3. En interessent kan være ejer af flere interessentandele, dog ikke flere end højst halvdelen af interessentandelene.
	4. Til hver interessentandel er tilknyttet en stemme.
	5. Interessentskabet skal registreres som ejer af hesten.
	6. Interessenterne hæfter solidarisk og personligt for interessentskabets forpligtelserne, herunder krav der opstår som følge af skader forårsaget af hesten. Alle forpligtelser forsøges dog så vidt muligt afdækket af forsikringer, jf. pkt. 8.
3. Løbende ORDINÆRE INDBETALINGER
	1. Hver interessent indbetaler et månedligt beløb for hver andel vedkommende ejer til Share a Horse via den betalingsløsning, som Share a Horse stiller til rådighed.
	2. I tilfælde af, der opstår ekstraordinære udgifter til hesten, er hver interessent forpligtet til at betale en forholdsmæssig andel heraf på baggrund af vedkommendes ejerandel.
4. beslutninger
	1. Ordinære beslutninger, herunder valg af Den Teknisk Repræsentant træffes med simpelt flertal.
	2. Beslutninger om trænerskifte og udskiftning af Den Tekniske Repræsentant skal træffes med mindst 2/3 af stemmerne. Såfremt en interessent ejer mere end 1/3 af interessentandelene, kan beslutninger efter denne bestemmelse dog træffes ved enighed blandt de øvrige interessenter.
	3. Vedtægtsændringer kræver enighed.
	4. Der kan ikke stemmes ved fuldmagt.
5. Forsikringer
	1. Interessentskabet skal tegne den lovpligtige forsikring i henhold til hestelovens bestemmelser herom.
	2. Hesten skal holdes livsforsikret for et beløb svarende til hestens købesum. Interessenterne kan træffe beslutning om at forhøje forsikringsdækningen med simpelt flertal, såfremt hestens værdi forøges, og der stilles forslag herom fra en interessents side. Det anbefales ydermere, at hesten holdes sygeforsikret.
	3. Interessentskabet skal så vidt muligt tegne en retshjælpsforsikring, der kan dække tvister, som interessentskabet måtte blive involveret i.
6. Træner af hesten og Teknisk repræsentant
	1. Hestens træner, der også udpeges som Teknisk Repræsentant, skal være Mikkel Johansen. Trænerens navn registreres ved hestens registrering hos DG i henhold til DG’s reglement.
	2. Hestens træner tiltræder nærværende interessentskabskontrakt for så vidt angår de særskilte rettigheder og forpligtelser, der følger af kontrakten for træneren.
	3. Træneren forpligter sig til at træne og forestå hestens management efter bedste evne, i overensstemmelse med formålet, jf. pkt. 2 og i øvrigt i interessentskabets interesse. Hestens træner forpligter sig endvidere til at sikre at interessentskabet overholder alle gældende lovregler og reglementer i sporten i relation til hestens management.
	4. Den månedlige pris for træning af hesten, inklusive opstaldning og foder, som betales af interessentskabet til træneren, udgør i hele interessentskabets varighed kr. 275,-
	5. Træneren hæfter i forhold til tredjemand for alle forpligtelser vedrørende hesten, jf. pkt. 5.8 og 6.2.
	6. Ved trænerskifte, jf. pkt. 7.2, skal hestens nye træner tiltræde nærværende kontrakt og derved overtage samtlige forpligtelser og rettigheder fra hestens hidtidige træner.
7. management af hesten
	1. Hestens træner træffer i samråd med Den Tekniske Repræsentant alle almindelige beslutninger om hestens management under hensyntagen til nærværende kontrakts formålsbestemmelse.
	2. I tilfælde af uenighed mellem hestens træner og Den Tekniske Repræsentant indkaldes til et interessentskabsmøde, hvor interessenterne træffer afgørelse om forholdet ved simpel flertalsbeslutning.
	3. Operationer af andet end rutinemæssig eller bagatelagtig præg på hesten, som ikke er dækket af den tegnede sygeforsikring, kan alene besluttes, hvis et flertal af interessenterne tiltræder.
	4. Træneren og Den Tekniske Repræsentant skal i rimeligt omfang informere om beslutninger vedrørende hestens management til de øvrige interessenter. Informationen skal som minimum indeholde trænings- og løbsplanlægning. Træneren skal ligeledes informere om alle dyrlægebehandlinger vedrørende længerevarende skader og sygdom.
8. salg af hesten
	1. Enhver interessent er berettiget til selv eller i fællesskab at afgive eller indhente et købstilbud på hesten, som skal være bindende i 3 uger. Tilbuddet fremsendes skriftligt til Den Tekniske Repræsentant og Share a Horse.
	2. Tilbuddet i henhold til punkt 11.1 må alene være betinget af, at hesten gennemgår en sædvanlig klinisk og røntgenologisk handelsundersøgelse med udtagelse af dopingprøve ved en uafhængig dyrlæge. Undersøgelsen må ikke medføre anmærkninger af mulig væsentlig betydning for hestens fremtidige anvendelse til hestevæddeløb.
	3. De øvrige interessenter har forkøbsret til hesten på samme vilkår som i tilbuddet. En interessent skal være berettiget til at meddele at vedkommende alene ønsker at udnytte forkøbsretten betinget af, at ingen af de øvrige interessenter også vil udnytte forkøbsretten, eller betinget af, at en eller flere af de øvrige interessenter også ønsker at udnytte forkøbsretten. Meddelelse om udnyttelse af forkøbsretten skal gives skriftligt til Share a Horse senest 2 uger efter at interessenterne har modtaget besked om, at hesten ønskes solgt.
	4. Udnyttes forkøbsretten af flere interessenter i fællesskab, videreføres nærværende interessentskabskontrakt, medmindre disse interessenter måtte beslutte andet.
	5. Risikoen for hestens hændelige undergang overgår, når handelsundersøgelsen uden de nævnte anmærkninger er afsluttet.
	6. Risikoen for skjulte mangler, der viser sig efter risikoovergang, bæres af køberen eller køberne af hesten. Ved skjulte mangler, forstås mangler ved hesten, som den eller de sælgende interessenter og hestens træner hverken kendte eller burde havde kendt til.
	7. Inden interessentskabets ophør, træffer interessentskabet ved simpelt flertal beslutning om, hvorvidt hesten skal forsøges solgt internt til en eller flere af interessenterne i en lukket budrunde, eller hvorvidt hesten skal sættes til salg på offentlig auktion.
9. udtræden
	1. Såfremt en interessent ønsker at sælge sin interessentandel, kan vedkommende udbyde sin interessentandel til salg via Share a Horses IT-platform.
	2. Ethvert salg er betinget af, at køber tiltræder nærværende interessentskabskontrakt og overtager den sælgende interessents rettigheder og forpligtelser.
10. misligholdelse
	1. En interessent, der ønsker at påberåbe sig misligholdelse fra en anden interessents side, skal skriftligt meddele dette til Share a Horse senest 14 dage efter at interessenten blev eller burde være blevet bekendt med det forhold, der udgør misligholdelse. Share a Horse orienterer straks både den misligholdende interessent, alle øvrige interessenter og hestens træner om forholdet.
	2. Såfremt en interessent misligholder sine forpligtelser overfor interessentskabet og misligholdelsen er væsentlig, sker gentagne gange, ikke bliver bragt til ophør efter påberåbelse fra en anden interessents side eller ved betalingsmisligholdelse, hvor betaling ikke er sket efter et skriftligt påkrav med 10 dages frist udsendt af Share a Horse, kan den misligholdende interessent ekskluderes. Ved eksklusion har den misligholdende interessent ikke krav på betaling for vedkommendes ejerandel, der sættes til salg i henhold til pkt. 12. Eventuelt provenu ved salg efter denne bestemmelse indgår i årsregnskabet på lige fod med præmieindtægter. Den misligholdende interessent hæfter for eventuel manglende betaling og for de løbende betalinger indtil et salg af vedkommende ejerandel er gennemført.
	3. Ved betalingsmisligholdelse fra en interessents side vil kravet blive sendt til inkasso af Share a Horse.
11. regnskab
	1. Interessentskabets regnskabsår følger kalenderåret.
	2. Der skal for interessentskabet udarbejdes årsregnskab, der opfylder bogføringslovens krav. Eventuelle udgifter afholdt af træneren, jf. pkt. 6.2, indgår i regnskabet
12. Udlodning af overskud
	1. Beslutning om eventuel udlodning af overskud træffes på interessentskabsmødet, hvor regnskabet aflægges, jf. pkt. 16.2. Ved udlodning, der finder sted, forud for projektets ophør, kan dog alene udloddes overskud, der overstiger kr. 15.000.
	2. I tilfælde af ekstraordinære præmieindtægter kan en interessent anmode om afholdelse af et ekstraordinært interessentskabsmøde, hvor beslutning om ekstraordinær udlodning kan træffes.
	3. Præmier optjent i løb, hvori der er foretaget dopingprøve, kan først komme til udbetaling, når et negativt prøvesvar foreligger
	4. Forud for enhver udlodning har træneren krav på at få dækket udgifter afholdt i henhold til pkt. 6.2.
13. interessentskabsmøder
	1. Der holdes årligt mindst 1 interessentskabsmøder. Træneren skal deltage på interessentskabsmødet og redegøre for hestens udvikling og potentiale. Forslag, som en interessent ønsker at stille, skal fremsendes til Share a Horse, senest 14 dage før et møde. Share a Horse fremsender dagsorden til interessenterne indeholdende alle modtagne forslag senest 7 dage inden mødet.
	2. Det årlige interessentskabsmøde afholdes senest 4 uger efter at årsregnskabet foreligger. På dette møde skal følgende minimumsdagsorden følges:

1. Valg af dirigent

2. Trænerens beretning

3. Aflæggelse og godkendelse af regnskab

4. Eventuelt valg af revisor, der udpeges blandt interessenterne

5. Beslutning om eventuel ændring af forsikringsforholdene på hesten

6. Beslutning om eventuel udlodning af overskud

7. Indkomne forslag

8. Eventuelt

1. ærespræmier
	1. Medmindre andet aftales blandt interessenterne, udloddes eventuelle ærespræmier til interessenterne ved lodtrækning. En interessent, der tidligere har vundet en sådan lodtrækning, deltager ikke i en eventuel senere lodtrækning.
2. Voldgift
	1. Eventuelle tvister pligter eller rettigheder i henhold til denne kontrakt, der ikke kan løses mindeligt, afgøres efter SEGES Almindelige regler for voldgift om heste (”Hestevoldgiften”).